22/03/2018 | Administración Autonómica
Xunta de Galicia
Consellería de Infraestruturas e Vivenda
Axencia Galega de Infraestructuras
Servizo Provincial da Coruña
Resolución do 12 de marzo de 2018, do Servizo Provincial da Axencia Galega de Infraestruturas da Coruña, pola que se sinala a data para o levantamento de actas previas á ocupación no concello de Santa Comba, clave de obra AC/08/064.01.1

Resolución do 12 de marzo de 2018, do Servizo Provincial da Axencia Galega de Infraestruturas da Coruña, pola que se sinala a data para o levantamento de actas previas á ocupación dos bens e dereitos afectados polas obras: “Reformado número 2 do acondicionamento da AC-406 Portomouro-Santa Comba, treito parque empresarial de Santa Comba-Abuín”, no concello de Santa Comba (clave AC/08/064.01.1) O artigo 28 do vixente Estatuto de autonomía de Galicia establece no seu apartado 2.º a competencia da comunidade autónoma galega no desenvolvemento lexislativo e execución da lexislación do estado en materia de expropiación forzosa. Con data de 24 de novembro de 2017, a Axencia Galega de Infraestruturas resolveu aprobar o Reformado número 2 do acondicionamento da AC-406 Portomouro-Santa Comba, treito parque empresarial de Santa Comba-Abuín, de clave AC/08/064.01.1. Con data 30 de novembro de 2017 a Xunta de Galicia procedeu á declaración de utilidade pública e urxente ocupación dos bens e dereitos afectados polo Reformado número 2 do acondicionamento da AC-406 Portomouro-Santa Comba, treito parque empresarial de Santa Comba-Abuín, no concello de Santa Comba (clave AC/08/064.01.1), por Decreto 128/2017, publicado no Diario Oficial de Galicia de data 20 de decembro de 2017. Na súa virtude e en cumprimento do disposto nos artigos 52 da vixente Lei de expropiación forzosa do 16 de decembro de 1954, e 56 e seguintes do regulamento para a súa aplicación, este servizo, en uso das facultades que lle confire o artigo 98 da mencionada lei, resolveu convocar ós titulares de bens e dereitos afectados que figuran na relación exposta no taboleiro de anuncios do concello de Santa Comba, para que comparezan no lugar, datas e horas que se detallan a continuación co fin de proceder ao levantamento das actas previas á ocupación nas que se recollerán os datos necesarios para determina-los dereitos afectados, o valor destes e os prexuízos determinantes da rápida ocupación, sen prexuízo de se trasladaren ó lugar dos predios se o consideran necesario. Termo municipal de Santa Comba Lugar: Salón de plenos da Casa Consistorial (Praza do Concello, 1) Data: 3 de maio de 2018, das nove horas ás catorce horas. A relación de titulares cos bens e dereitos afectados, así como o plano parcelario correspondente estarán expostos no concello de Santa Comba e no Servizo de Provincial da Axencia Galega de Infraestruturas da Coruña (r/ Vicente Ferrer n.º 2, 8.º andar, 15.071 A Coruña). A dito acto deberán acudir os titulares afectados persoalmente ou ben representados pola persoa debidamente autorizada para actuar no seu nome, xuntando os documentos acreditativos da súa titularidade, documento nacional de identidade e o último recibo da contribución, así como certificado de conta con códigos IBAN y BIC, a fin de proceder aos sucesivos pagos que sexan procedentes mediante transferencia bancaria, podendo facerse acompañar a súa costa, se o estiman oportuno, dos seus peritos e notarios. Así mesmo, e no cumprimento do establecido nos artigos 17, 18 e 19 da Lei de expropiación forzosa e do 56 do Regulamento da Lei de expropiación forzosa ábrese información pública durante un prazo de quince días, contados a partir do seguinte ó da publicación da presente resolución e ata o momento do levantamento da acta previa correspondente, co fin de que os interesados poidan formular por escrito, ante este Servizo Provincial da Axencia Galega de Infraestruturas da Coruña (r/ Vicente Ferrer n.º 2, 8.º andar, 15.071 A Coruña), as alegacións que estimen pertinentes ós efectos previstos na regulación referida. Conforme establece o artigo 44 da Lei 39/2015, de 1 de outubro, do Procedemento Administrativo Común das Administracións Públicas, a publicación desta resolución no Boletín Oficial do Estado servirá como notificación aos posibles interesados que non puideran ser identificados, aos titulares de bens e dereitos que sexan descoñecidos, a aqueles dos que se ignore o seu domicilio, ou ben a quen, intentada a súa notificación, non se puidera practicar. A Coruña, 12 de marzo de 2018. O xefe do servizo Roberto Elias Ildefonsa Isturiz Tallarda